עונת 2021/2022 בקונפרנס ליג

[ממוזער|משחק הגמר נערך ב[אצטדיון אייר אלבניה בטיראנה, אלבניה.]]
**עונת 2021/2022 בקונפרנס ליג** היא העונה הראשונה של טורניר הכדורגל השלישי בחשיבותו באירופה, הקונפרנס ליג, המאורגן על ידי אופ"א.

עונה זו הייתה העונה הראשונה מאז עונת 1999/1998 (העונה האחרונה בה שוחק גביע אירופה למחזיקות גביע) בה אורגנו שלוש תחרויות מועדונים גדולות באירופה (ליגת האלופות, הליגה האירופית והקונפרנס ליג).

ב-24 ביוני 2021 אישרה אופ"א את ההצעה לבטל את חוק שערי החוץ בכל תחרויות המועדונים של אופ"א החל מעונה זו. (חוק שהיה בשימוש מאז שנת 1965). לכן, אם בסיכום שני משחקים בין שתי קבוצות, שתי הקבוצות הבקיעו כמות מצטברת זהה של שערים, המנצחת לא תוכרע על פי מספר שערי החוץ שהבקיעה, והמשחק ילך להארכה של 30 דקות, אם לא תושג הכרעה במהלך ההארכה, המשחק יוכרע באמצעות פנדלים.

משחק הגמר בין רומא לפיינורד נערך באצטדיון הלאומי בטירנה, אלבניה ב-25 במאי 2022. הזוכה בתואר רומא זכתה בכרטיס לשלב הבתים של הליגה האירופית בעונת 2022/2023.

ארבע קבוצות מליגת העל הישראלית השתתפו בעונה הראשונה של המפעל החל משלב המוקדמות השני, מכבי תל אביב, מחזיקת הגביע, מועדון ספורט אשדוד והפועל באר שבע שסיימו במקומות השלישי והרביעי בעונת 2020/2021 בליגת העל, וכן האלופה מכבי חיפה שנשרה מליגת האלופות. מכבי תל אביב ומכבי חיפה העפילו לשלב הבתים, מכבי חיפה הודחה בסיום שלב הבתים ומכבי תל אביב בשלב הנוק אאוט הראשוני לאחר שלב הבתים.

## העפלה
184 מועדונים מכל 55 ההתאחדויות החברות באופ"א משתתפים בקונפרנס ליג בעונת 2021/2022. דירוג המועדונים מבוסס על דירוג הליגות של אופ"א ומשמש לקביעת מספר המועדונים המשתתפים בטורניר מכל ליגה.
* ליגות המדורגות במקומות 1–5 שולחות נציגה אחת.
* ליגות המדורגות במקומות 6–15 וליגות המדורגות במקומות 51–55 שולחות שתי נציגות.
* ליגות המדורגות במקומות 16–50 (למעט ליכטנשטיין אשר לה אין ליגה מקומית) שולחות 3 נציגות.
* נוסף על כך, 20 הקבוצות שיודחו בסיבוב המוקדמות הראשוני ובסיבוב המוקדמות הראשון בליגת האלופות של אופ"א 2021/2022 ו-26 קבוצות שיודחו מסיבובי המוקדמות בליגה האירופית של אופ"א 2021/2022 יועברו לשלבים השונים בקונפרנס ליג.

### דירוג הליגות
הדירוג לעונת 2021/22 הוא דירוג הליגות לשנת 2020****, המביא בחשבון את ביצועי נציגות הליגה בליגת האלופות ובליגה האירופית בעונות 2015/2016 עד 2019/2020.

מלבד המקומות המוקצים לליגה, קבוצות נוספות קיבלו מקום בקונפרנס ליג:
* (UCL) קבוצות המועברות מליגת האלופות.
* (UEL) קבוצות שמועברות מהליגה האירופית.

### חלוקת הקבוצות לפי שלב

בברירת המחדל של ההעפלה לקונפרנס ליג בשלב הפלייאוף (במסלול הראשי) מוקצים שלושה מקומות לקבוצות שיודחו משלב המוקדמות בליגה האירופית (במסלול הראשי).

עם זאת כיוון שזו השנה הראשונה של התחרות, המקום המוקצה בשלב הבתים של הליגה האירופית לזוכת הקונפרנס ליג לא מנוצל. ועל כן השנה נעשו השינויים הבאים:
* מחזיקת הגביע בליגה המדורגת 16 (קפריסין) תתחיל את דרכה בשלב המוקדמות של הליגה האירופית במקום בשלב המוקדמות השני של הקונפרנס ליג
* מחזיקות הגביע בליגות המדורגות 30 ו-31 (סלובקיה וליכטנשטיין) יתחילו את דרכן בסיבוב המוקדמות השני במקום בסיבוב המוקדמות הראשון.

בנוסף, במקור 17 מפסידות מסיבוב המוקדמות הראשון בליגת האלופות אמורות להיות מועברות לשלב המוקדמות השני של הקונפרנס ליג (מסלול האלופות). עם זאת, מכיוון שמחזיקת הגביע בליגת האלופות צ'לסי העפילה לשלב הבתים בליגת האלופות דרך הליגה המקומית שלה, רק 16 מפסידות משלב המוקדמות הראשון בליגת האלופות יועברו לשלב המוקדמות השני של הקונפרנס ליג (מסלול האלופות). כתוצאה מכך, רק 19 קבוצות יועברו לשלב המוקדמות השני של הקונפרנס ליג (מסלול האלופות) 16 המפסידות בשלב המוקדמות הראשון בליגת האלופות ועוד 3 המפסידות בשלב המוקדמות הראשוני בליגת האלופות. אך אחת מתוך המפסידות בשלב המוקדמות הראשון בליגת האלופות תוגרל ישירות לשלב המוקדמות השלישי.

כמו כן, בעקבות זכייתה של ויאריאל בליגה האירופית בוצעו מספר שינויים, מחזיקות הגביע בליגות המדורגות (17) שווייץ ו-18 (יוון) יתחילו את דרכן בשלב המוקדמות השלישי במקום בשלב המוקדמות השני, מחזיקות הגביע בליגות המדורגות 32 (סלובניה), 33 (הונגריה), 34 (לוקסמבורג) ו-35 (ליטא) יקודמו לשלב המוקדמות השני במקום שלב המוקדמות הראשון.

### הקבוצות
בסוגריים המיקום או המפעל ממנו העפילה הקבוצה:
* **ג** - זכייה בגביע מקומי בעונה שעברה.
* **1-6** - מיקום בליגה בעונה שעברה.
***פ** - זוכת פלייאוף מקומי על השתתפות בקונפרנס ליג
* **UCL** - הודחה מליגת האלופות.
** **UCL PR** - הודחה משלב המוקדמות הראשוני.
** **UCL Q1** - הודחה משלב המוקדמות הראשון.
* **UEL** - הודחה מהליגה האירופית.
** **UEL GS** - הודחה משלב הבתים.
** **UEL PO** - הודחה משלב הפלייאוף.
** **UEL CH Q** - הודחה משלב המוקדמות במסלול האלופות.
** **UEL MP Q** - הודחה משלב המוקדמות במסלול הראשי.

## לוח זמנים
לוח הזמנים של התחרות הוא כדלקמן. המשחקים מתוכננים לימי חמישי, מלבד הגמר שיתקיים ביום רביעי, אם כי באופן חריג יכולים להתקיים גם בימי שלישי או רביעי בעקבות התנגשויות בלוח הזמנים. שעות הפתיחה המתוכננות של המשחקים החל משלב הבתים הן, 18:45 ו-21:00 CEST / CET. אם כי באופן יוצא דופן הם יכולים להתקיים גם ב-16:30 (למספר מוגבל של משחקים עקב סיבות גאוגרפיות) כל הגרלות יערכו במטה אופ"א בניון, שווייץ, למעט הגרלת שלב הבתים, שתיערך במקום שיאושר.

## שלבי המוקדמות
### שלב המוקדמות הראשון
הגרלת שלב המוקדמות הראשון נערכה ב-15 ביוני 2021. 66 קבוצות השתתפו בשלב המוקדמות הראשון. הסיבוב הראשון נערך ב-8 ביולי 2021 והסיבוב השני נערך ב-15 ביולי 2021.

### שלב המוקדמות השני

הגרלת שלב המוקדמות השני במסלול הראשי נערכה ב-16 ביוני 2021. 108 קבוצות משתתפות בשלב המוקדמות השני 90 במסלול הראשי ו-18 במסלול האלופות. במסלול הראשי 57 קבוצות התחילו את דרכן בתחרות בשלב זה, בנוסף ל-33 קבוצות שהעפילו מסיבוב המוקדמות הראשון. מסלול האלופות יכלול 18 קבוצות בסך הכל, 15 קבוצות שהודחו משלב המוקדמות הראשון בליגת האלופות ו-3 קבוצות שהודחו משלב המוקדמות הראשוני בליגת האלופות. הסיבוב הראשון נערך ב-22 ביולי 2021 והסיבוב השני נערך ב-29 ביולי 2021.

### שלב המוקדמות השלישי

הגרלת שלב המוקדמות השלישי במסלול הראשי נערכה ב-19 ביולי 2021. 64 קבוצות השתתפו בשלב המוקדמות השלישי, 54 במסלול הראשי ו-10 במסלול האלופות. במסלול הראשי 9 קבוצות התחילו את דרכן בתחרות בשלב זה, בנוסף ל-45 קבוצות שהעפילו מסיבוב המוקדמות השני. מסלול האלופות כלל 10 קבוצות בסך הכל, 9 קבוצות שהעפילו מהשלב המוקדמות השני ובנוסף שמרוק רוברס מאירלנד שהודחה ישירות לשלב זה לאחר שהודחה שלב המוקדמות הראשון בליגת האלופות. הסיבוב הראשון נערך ב-5 באוגוסט 2021 והסיבוב השני נערך ב-12 באוגוסט 2021.

### שלב הפלייאוף

הגרלת שלב הפלייאוף נערכה ב-2 באוגוסט 2021. 44 קבוצות השתתפו בשלב הפלייאוף-34 במסלול הראשי ו-10 במסלול האלופות. במסלול הראשי, 4 קבוצות התחילו את דרכן בתחרות בשלב זה, בנוסף ל-27 קבוצות שהעפילו מסיבוב המוקדמות השלישי במסלול הראשי ו-3 קבוצות שנשרו משלב המוקדמות בליגה האירופית במסלול הראשי. מסלול האלופות כלל 10 קבוצות בסך הכל, 5 קבוצות שהעפילו משלב המוקדמות השלישי ו-5 קבוצות שנשרו משלב המוקדמות בליגה האירופית במסלול האלופות. הקבוצות שניצחו בסיכום שני המפגשים העפילו לשלב הבתים. הסיבוב הראשון נערך ב-19 באוגוסט 2021 והסיבוב השני נערך ב-26 באוגוסט 2021.

## שלב הבתים
הגרלת שלב הבתים נערכה ב-27 באוגוסט 2021. 32 קבוצות השתתפו בשלב הבתים, 17 קבוצות שהעפילו משלב הפלייאוף במסלול הראשי, 5 קבוצות שהעפילו משלב הפלייאוף במסלול האלופות ו-10 קבוצות שנשרו משלב הפלייאוף בליגה האירופית.

לקראת ההגרלה, הקבוצות חולקו לארבעה דרגים, הדרגים נקבעו על פי דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות ובליגה האירופית ב-5 השנים הקודמות.

במסגרת ההגרלה, הקבוצות חולקו לשמונה בתים בני ארבע קבוצות כל אחד. כל בית כולל קבוצה אחת מכל דרג כאשר שתי קבוצות מאותה מדינה לא יכולות להיות מוגרלות לאותו הבית.

להלן הדרגים (בסוגריים: ניקוד המועדון בדירוג אופ"א למועדונים בסיום עונת 2020/2021):

### בית א'

### בית ב'

### בית ג'

### בית ד'

### בית ה'

### בית ו'

### בית ז'

### בית ח'

## שלב הנוקאאוט
בשלב הנוקאאוט, הוגרלו הקבוצות למשחקים בשיטת בית-חוץ, למעט שלב הגמר בו התקיים משחק אחד בלבד באצטדיון נייטרלי. המנצחת בסיכום שני המשחקים העפילה לשלב הבא.

### שלב הנוקאאוט הראשוני
לשלב הנוקאאוט הראשוני העפילו 16 קבוצות, 8 הקבוצות שסיימו במקום השני בביתן בשלב הבתים, ו-8 קבוצות שסיימו במקום השלישי בביתן, בשלב הבתים בעונת 2021/2022 בליגת האירופית.

הגרלת שלב הנוקאאוט הראשוני נערכה ב-13 בדצמבר 2021. הקבוצות שסיימו במקום השני בביתן בקונפרנס ליג הוגרלו לשחק נגד הקבוצות שסיימו במקום השלישי בביתן בליגה האירופית והן היו מדורגות ועל כן יארחו את משחק הגומלין. קבוצות מאותה המדינה לא הוגרלו אחת נגד השנייה בשלב זה. הסיבוב הראשון נערך ב-17 בפברואר 2022 והסיבוב השני ב-24 בפברואר 2022.

#### העולות

#### תוצאת

### שמינית הגמר
לשלב שמינית הגמר העפילו 16 קבוצות. 8 הקבוצות שסיימו במקום הראשון בשלב הבתים, ו-8 המנצחות בשלב הנוקאאוט הראשוני. הגרלת שמינית הגמר נערכה ב-25 בפברואר 2022. הקבוצות שסיימו ראשונות בשלב הבתים הוגרלו למשחק מול אחת המנצחות בשלב הנוקאאוט הראשוני והן היו מדורגות ועל כן אירחו את משחק הגומלין, קבוצות מאותה המדינה לא הוגרלו אחת נגד השנייה בשלב זה. הסיבוב הראשון נערך ב-10 במרץ 2022 והסיבוב השני ב-17 במרץ 2022.

### רבע הגמר
הגרלת רבע הגמר נערכה ב-18 במרץ 2022 יחד עם הגרלת חצי הגמר, הסיבוב הראשון התקיים ב-7 באפריל 2022, והסיבוב השני ב-14 באפריל 2022.

### חצי הגמר
הסיבוב הראשון של חצאי הגמר התקיים ב-28 באפריל 2022, והסיבוב השני ב-5 במאי 2022.

### הגמר

## סטטיסטיקות
הסטטיסטיקות אינן כוללות את משחקי המוקדמות.

בעונה זו הובקעו 401 שערים ב-140 משחקים, ממוצע של  שערים למשחק.
### מלך השערים

### מלכי הבישולים

## ראו גם
* עונת 2021/2022 בליגת האלופות
* עונת 2021/2022 בליגה האירופית
* עונת 2021/2022 בליגת האלופות לנשים

## קישורים חיצוניים

* 

## הערות שוליים

קטגוריה:עונות בקונפרנס ליג
קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:2021 באירופה
קטגוריה:2022 באירופה